L 191/22 Euroopan unionin virallinen lehti 22.7.2011 NEUVOSTON TÄYTÄNTÖÖNPANOPÄÄTÖS, annettu 12 päivänä heinäkuuta 2011, Saksalle annettavasta luvasta soveltaa satamassa laiturissa oleville aluksille suoraan toimitettavaan sähköön (”maasähkö”) alennettua sähköverokantaa direktiivin 2003/96/EY 19 artiklan mukaisesti (2011/445/EU) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopi- muksen, ottaa huomioon energiatuotteiden ja sähkön verotusta koskevan yhteisön kehyksen uudistamisesta 27 päivänä lokakuuta 2003 annetun neuvoston direktiivin 2003/96/EY (') ja erityisesti sen 19 artiklan, ottaa huomioon Euroopan komission ehdotuksen, sekä katsoo seuraavaa: (1) — Saksa haki 27 päivänä joulukuuta 2010 päivätyllä kir- jeellä lupaa soveltaa direktiivin 2003/96/EY 19 artiklan nojalla satamassa laiturissa oleville aluksille suoraan toi- mitettavaan sähköön (”maasähkö”) alennettua sähkövero- kantaa. (2) — Saksa pyrkii tällä veronalennuksella edistämään maasäh- kön laajempaa käyttöä, jotta satamassa laiturissa olevien laivojen sähköntarve voidaan tyydyttää ympäristöä vä- hemmän rasittavalla tavalla kuin polttamalla aluksilla bunkkeriöljyä. (3) — Sikäli kuin maasähkön käytöstä ei synny satamassa laitu- rissa olevien laivojen bunkkeriöljyn polttamisen aiheutta- mia ilmansaastepäästöjä, sillä edistetään satamakaupun- kien paikallisen ilmanlaadun paranemista. Sen vuoksi toi- menpiteen odotetaan edistävän unionin ympäristö- ja ter- veyspolitiikan tavoitteiden saavuttamista. (4) — Luvan antaminen Saksalle soveltaa alennettua sähköveroa maasähköön ei ylitä sitä, mikä on tarpeen edellä maini- tun tavoitteen saavuttamiseksi, koska aluksilla tapahtuva sähköntuotanto on useimmissa tapauksissa edelleen kil- pailukykyisempi vaihtoehto. Samasta syystä ja tämän ky- seisen teknologian nykyisen melko pienen markkinaosuu- den vuoksi toimenpide ei todennäköisesti johda merkit- tävään kilpailun vääristymiseen sen voimassaoloaikana eikä siten vaikuta kielteisesti sisämarkkinoiden moitteet- tomaan toimintaan. () EUVL L 283, 31.10.2003, s. 51. (5) — Direktiivin 2003/96/EY 19 artiklan 2 kohdasta seuraa, että kunkin tuon säännöksen nojalla myönnetyn luvan on määrä olla ajallisesti tarkkaan rajoitettu. Koska voi- massaoloajan on oltava tarpeeksi pitkä, jotta satamaoper- aattoreiden halukkuutta tehdä tarvittavia investointeja ei lannistettaisi ja myös siksi, että on myös tarpeen tarkas- tella Saksan tilannetta uudelleen sopivana ajankohtana ja olla estämättä voimassa olevan lainsäädäntökehyksen ke- hittymistä, on aiheellista myöntää pyydetty lupa kolmeksi vuodeksi, jollei asiaa koskevia yleisiä säännöksiä tule so- vellettaviksi ennen tässä säädetyn määräajan päättymistä, ON HYVÄKSYNYT TÄMÄN PÄÄTÖKSEN: 1 artikla Annetaan Saksalle lupa soveltaa alennettua sähköverokantaa sähköön, joka toimitetaan suoraan satamassa laiturissa oleville aluksille (”maasähkö”), ei kuitenkaan yksityisille huvialuksille, edellyttäen, että direktiivin 2003/96/EY 10 artiklassa säädettyjä verotuksen vähimmäistasoja noudatetaan. 2 artikla Tämä päätös tulee voimaan päivänä, jona se annetaan tiedoksi. Sen soveltaminen päättyy 16 päivänä heinäkuuta 2014. Jos neuvosto antaa perussopimuksen 113 artiklan nojalla maa- sähkön veroetuja koskevia yleisiä sääntöjä, tämän päätöksen voimassaolo lakkaa kuitenkin päivänä, jona nämä yleiset sään- nöt tulevat sovellettaviksi. 3 artikla Tämä päätös on osoitettu Saksan liittotasavallalle. Tehty Brysselissä 12 päivänä heinäkuuta 2011. Neuvoston puolesta Puheenjohtaja J. VINCENT-ROSTOWSKI